Covid-19-statistieke: Positiwiteitskoers op 5,8%Argieffoto bloot ter illustrasie. (Foto: Unsplash) Suid-Afrika het teen Saterdagaand altesaam 3 693 532 bevestigde Covid-19-gevalle gehad en 1 571 nuwe gevalle is aangemeld. Die jongste positiwiteitskoers is 5,8%. Nog drie sterftes is aangeteken, waarvan een die afgelope 24 tot 48 uur bevestig is. Dit bring die algehele sterftesyfer op 99 712 te staan. Altesaam 3 573 469 pasiënte het in dié stadium reeds herstel. Tans is daar 20 351 aktiewe gevalle van Covid-19. ŉ Totaal van 27 027 nuwe toetse vir Covid-19 is gedoen, waaronder 15 529 (57,5%) in die private sektor en 11 498 (42,5%) in die openbare sektor. Die meeste nuwe gevalle is steeds in Gauteng (34%), gevolg deur die Wes-Kaap (24%), KwaZulu-Natal (20%), Noordwes (6%), Mpumalanga (5%), Vrystaat (4%), Oos-Kaap en Limpopo (3% elk) en die Noord-Kaap (1%). Nuwe gevalle per provinsie: Gauteng: 533 Wes-Kaap: 382 KwaZulu-Natal: 313 Noordwes: 95 Mpumalanga: 74 Vrystaat: 55 Oos-Kaap: 51 Limpopo: 50 Noord-Kaap: 18 Die departement van gesondheid het aangedui dat altesaam 32 540 997 inentings teen Saterdagaand gedoen is.